钦定古今图书集成/方舆汇编/职方典/第1183卷 > 《黄州谒苏文忠祠》廖道南
## 钦定古今图书集成/方舆汇编/职方典/第1183卷 > 《黄州谒苏文忠祠》廖道南

“岁阏逢兮涒滩，遭吾道兮江干。遵黄墟兮浩淼，舣凫
舟兮盘桓。趍灵祠兮击鼓，荐蕰藻兮焚兰。悲伊人兮
不作，志坎懔兮多艰。抗危言兮逢纷，履险机兮罹谗。
屈凤鸟兮鹪鷃，诋麒麟兮䝙豻。摈㻬琪兮瓦砾，践芝
英兮草菅。据蒺藜兮困石，将孰往兮奚安？啸赤鼻兮
摛藻，弄浦月兮潺湲。驾一苇兮凌涛，俯江阁兮观澜。”
謇予来兮岁暮，木叶下兮惊湍。仰遗容兮若在，郁懭
恨兮空山。